মতিঝিল সরকারি বালক উচ্চ বিদ্যালয়
মতিঝিল সরকারি বালক উচ্চ বিদ্যালয় ঢাকার মতিঝিলে অবস্থিত একটি উচ্চ বিদ্যালয়। বিদ্যালয়টি ঢাকার রাজারবাগ পুলিশ লাইন এর সন্নিকটবর্তী আউটার সার্কুলার রোড সংলগ্ন দক্ষিণ শাহজাহানপুর মোড়ে অবস্থিত। বিদ্যালয়টির অধীনে প্রথম শ্রেণি থেকে দশম শ্রেণি পর্যন্ত পড়ানো হলেও মূলত মূল ব্যবস্থাপনায় ষষ্ঠ শ্রেণি থেকে দশম শ্রেণি পর্যন্ত পরিচালিত হয় বলে বিদ্যালয়টি মাধ্যমিক বিদ্যালয় হিসেবে শ্রেণিবদ্ধ। বিদ্যালয় প্রভাতি এবং দিবা -এই দুই শাখায় পরিচালিত হয়। সরকারি ভর্তি কার্যক্রমে বিদ্যালয়টি "খ" গ্রুপে শ্রেণিবদ্ধ।